**[PRODUCENTENS]** **WHISTLEBLOWERPOLITIK**

1. **FORMÅL OG INTRODUKTION**

Formålet med [Producenten]s whistleblowerordning er at indføre en ordning, hvor [Producenten]s ansatte, direktion, bestyrelsesmedlemmer, aktionærer, leverandører, kunder, samarbejdspartnere og øvrige interessenter får mulighed for at indberette om uregelmæssige forhold, på blandt andet arbejdspladsen, uden frygt for repressalier. [Producenten]s whistleblowerordning sikrer et højt beskyttelsesniveau for personer, der indberetter forhold gennem den interne whistleblowerordning.

[Producenten]s whistleblowerordning skal altså anses som et supplement til den daglige kommunikation, der skal være med til at sikre gennemsigtighed og åbenhed om overtrædelser, uønsket adfærd og andre uregelmæssigheder. Ordningen skal anses som et alternativ til at rette henvendelse til [HR-afdelingen eller tillidsrepræsentanten].

[Producenten] opfordrer til at anvende whistleblowerordningen, så [Producenten] hurtigt og effektivt kan håndtere og imødegå indberetningerne. Det står indberetteren frit for, om man ønsker at anvende [Producenten]s interne whistleblowerordning eller en ekstern whistleblowerordning (Datatilsynet [her](https://whistleblower.dk/)). [Producenten]s interne whistleblowerordning udelukker ikke, at man har mulighed for at indberette gennem andre eksterne ordninger.

1. **FORHOLD DER KAN INDBERETTES OM**

Til [Producenten]s whistleblowerordning, kan der indberettes om forhold, hvor medarbejdere og andre interessenter med tilknytning til [Producenten] er involveret i aktiviteter med direkte relation til [Producenten].

Samarbejdsvanskeligheder og generel utilfredshed med løn kan ikke indberettes via whistleblowerordningen. Følgende forhold kan der for eksempel indberettes om via whistleblowerordningen:

* Uønsket fysisk kontakt, herunder seksuelle krænkelser, fysisk vold
* Tyveri, underslæb, korruption, bestikkelse, bedrageri, dokumentfalsk, svig afpresning, misbrug af midler, misbrug af intern viden og interessekonflikter
* Uregelmæssigheder vedrørende revision og regnskabsføring
* Afgivelse af vildledende eller urigtige oplysninger til offentlige myndigheder

Såfremt du er i tvivl om, hvorvidt din observation bør indberettes, opfordres du til at indberette den.

1. **PERSONER DER KAN INDBERETTE**

Indberetninger kan indgives af alle, herunder ansatte, direktion, bestyrelsesmedlemmer, aktionærer, leverandører, kunder, samarbejdspartnere og øvrige persongrupper med tilknytning til [Producenten]. Alle indberetninger behandles fortroligt.

[Der kan foretages anonyme indberetninger]

1. **HVEM BEHANDLER INDBERETNINGEN**

Indberetninger foretaget gennem [Producenten]s whistleblowerordning behandles af [Indsæt navne, afdelinger, tredjeparter, der behandler indberetningerne] (herefter "Whistleblowerenheden).

1. **INDBERETNING**

Indberetning skal ske gennem følgende [Indsæt link til indberetningskanal].

[Beskriv fremgangsmåden for indberetning].

[Der kan foretages anonyme indberetninger] eller [Der kan IKKE foretages anonyme indberetninger]. [Her kan f.eks. skrives, hvordan Whistleblowerenheden har mulighed for at kommunikere med den anonyme indberetter, såfremt det er tilfældet].

1. **BEHANDLING AF INDBERETNINGER**

[Behandlingen af indberetningerne afhænger af, hvilken slags indberetningskanal man bruger. Der er dog nogle lovbestemte frister].

Whistlebloweren modtager inden for 7 dage en bekræftelse på modtagelsen af indberetningen. Det er dagen for indberetningen, der er afgørende, så indberetninger foretaget efter almindelig kontortid anses for modtaget den pågældende dag.

Herefter foretager Whistleblowerenheden en indledende undersøgelse af indberetningen. Whistleblowerenheden kan afvise en indberetning, hvis den viser sig åbenbart ubegrundet. Hvis dette er tilfældet, vil indberetteren få besked herom.

Hvis indberetningen efter indledende undersøgelse ikke anses som åbenlyst ubegrundet, fortsætter Whistleblowerenheden sin undersøgelse. Det er herefter op til Whistleblowerenheden, hvordan indberetningen skal behandles. Sagen behandles internt og fortroligt, og kan få eventuelle ansættelsesretlige konsekvenser for den eller de personer, som indberetningen omhandler. Indberetningen slettes fra systemet efter endt behandling.

Hvis Whistleblowerenheden vurderer, at indberetningen er af en sådan karakter, kan den videregives til politiet.

Det er vigtigt, at indberetninger indgives i god tro, og at systemet ikke benyttes til at beskylde eller rette mistanke mod uskyldige personer.

1. **EFTERFØLGENDE BEHANDLING OG DOKUMENTATION**

[Afhængig af typen af indberetningskanal og bør derfor tilpassses. Indhentelse af dokumentation og yderligere kontakt med indberetteren kan beskrives her. Der kan være forskellige fremgangsmåder afhængig af, om der kan indberettes anonymt eller ej].

Indberetteren vil modtage feedback på indberetningen inden for rimelig tid og ikke senere end 3 måneder efter bekræftelse af modtagelse af indberetningen. Feedbacken bør i videst muligt omfang oplyse indberetteren om, hvilke tiltag der er iværksat eller påtænkes iværksat, samt begrundelse for den type af opfølgning. Feedbacken vil overholde gældende lovgivning, herunder databeskyttelseslovgivningen. Det er op til Whistleblowerenheden at vurdere, hvilke oplysninger der kan gives i opfølgningen over for whistlebloweren. Whistlebloweren vil desuden modtage yderligere oplysninger om undersøgelsens forløb og afslutning, hvis det er muligt.

Whistleblowerenheden skal inden for 3 måneder efter bekræftelsen af modtagelsen af indberetningen give feedback til indberetteren. Hvis det ikke er muligt for Whistleblowerenheden at give feedback inden for 3 måneder, orienterer Whistleblowerenheden indberetteren om, at feedback ikke kan nås inden for de 3 måneder, samt oplyser om, hvornår indberetteren kan forvente yderligere feedback.

1. **FORTROLIGHED OG IT-SIKKERHED**

Alle der indberetter til whistleblowerordningen i god tro, vil ikke kunne blive mødt af repressalier. Ansatte hos [Producenten], der på baggrund af en indberetning forsøger at udøve repressalier mod en indberetter i god tro, vil kunne blive mødt af ansættelsesretlige konsekvenser.

[Følgende er et eksempel på en beskrivelse af whistleblowerordningen, hvis I har valgt en ekstern teknisk løsning]

Den whistleblowerløsning, som benyttes til indberetningerne, drives af [Indsæt navn på den eksterne tekniske løsning], der er et eksternt selskab. [Indsæt navn på den eksterne tekniske løsning] garanterer for sikkerheden af den tekniske løsning og overholdelse af GDPR-reglerne. Systemet logger ikke IP-adresser mv., og datatransmission og lagring af data sker krypteret. Det er alene [Indsæt navn på den eksterne tekniske løsning] og [Producenten]s whistleblowerenhed, der har adgang til sagsbehandlingsdelen i systemet.

1. **DEN INDBERETTEDE PERSONS RETTIGHEDER**

Whistleblowerenheden er forpligtet til at give den person, der indberettes om, oplysning om det indberettede forhold. Whistleblowerenheden foretager en konkret vurdering af, hvornår denne meddelelse kan videregives. Dette er med hensyn til en eventuel afdækning af det indberettede forhold samt til indsamlingen af eventuelt bevismateriale. Oplysninger om indberetteren vil ikke blive videregivet, uanset om denne har oplyst sin identitet.

1. **YDERLIGERE SPØRGSMÅL TIL ORDNINGEN**

Alle yderligere spørgsmål om [Producenten]s whistleblowerordning skal rettes til [Indsæt navn og kontaktoplysninger].